נעמה גולדברג

נעמה גולדברג (נולדה ב-1 בנובמבר 1972) היא פעילה חברתית ישראלית, מקימה ומנכ"לית של עמותת "לא עומדות מנגד - מסייעות לנשים במעגל הזנות". זוכת פרס אקטיביזם פמיניסטי על שם פרופסור דפנה יזרעאלי, מטעם אוניברסיטת בר-אילן. מרצה לחינוך ומגדר, ומנהלת החממה ליזמות חינוכית חברתית במכללת סמינר הקיבוצים. 

מרצה בנושאי מגדר במחלקה לקרימינולוגיה באוניברסיטת בר-אילן.

ביוגרפיה 
גולדברג נולדה וגדלה באשדוד, סיימה לימודי תיכון במקיף א' באשדוד. גולדברג היא בוגרת תואר ראשון בפסיכולוגיה מאוניברסיטת תל אביב, ותואר שני בהתנהגות ארגונית מאוניברסיטת תל אביב. את עבודת הדוקטורט כתבה בהדרכתה של פרופסור סופי וולש במחלקה לקרימינולוגיה באוניברסיטת בר-אילן.

לא עומדות מנגד 
בשנת 2017 יזמה והקימה את עמותת לא עומדות מנגד. העמותה הוקמה כקבוצת פייסבוק והיא כיום מטפלת ב־1800 נשים וגברים בזנות ומפעילה עשרות אלפי מתנדבות למענה חירומי למתמודדות זנות. העמותה זכתה בפרסים רבים: בשנת 2020 זכתה העמותה בהובלת גולדברג בפרס מטעם אוניברסיטת בר-אילן לאקטיביזם פמיניסטי על שם פרופ' דפנה יזרעאלי. בשנת 2021 קיבלה העמותה את פרס יפה לונדון יערי על אקטיביזם בשדה הפמיניסטי. במרץ 2022 נבחרה העמותה כקהילת הנשים המשפיעות של פייסבוק של מגזין את. ביוני 2022 זכתה העמותה בפרס הנשיא, שהוענק על ידי הנשיא הרצוג, על תרומה למען שורדות ושורדי זנות.

דוקטורט 
את עבודת הדוקטורט שלה ביצעה בהנחיית פרופסור סופי וולש תחת הכותרת ״אני מנצלת אותם כדי שינצלו אותי״ -  זנות כהסדרה של כאב ראשוני. מדובר בעבודה מחקרית ייחודית. במחקר רואיינו נשים בזנות על יחסיהן עם דמויות ראשוניות בחייהן (הורים) ועם צרכני זנות. באמצעות השפה הפסיכואנליטית אשר שימשה פריזמה לניתוח הממצאים, היא מיפתה דפוסים של שחזור וניסיונות לתיקון כאב קדום באמצעות הזנות. כיום גולדברג היא דוקטור למגדר במחלקה לקרימינולוגיה באוניברסיטת בר-אילן.

חיים אישיים 
גולדברג מתגוררת כיום ברמת גן, נשואה ואם לשלושה בנים.

קישורים חיצוניים

הערות שוליים 

מנכ"ליות ישראליות
אשדוד: אישים
בוגרי אוניברסיטת תל אביב
בוגרות אוניברסיטת תל אביב
בעלות תואר דוקטור מאוניברסיטת בר-אילן
בעלי תואר דוקטור מאוניברסיטת בר-אילן
רמת גן: אישים
מנכ"לים ישראלים
פעילות חברתיות ישראליות
פעילים חברתיים ישראלים
מנכ"לי עמותות
מנכ"ליות עמותות
בוגרי מקיף א' (אשדוד)
בוגרות מקיף א' (אשדוד)
ישראליות שנולדו ב-1972
ישראלים שנולדו ב-1972